
                   Výbor
Národnej rady Slovenskej republiky
    pre hospodárske záležitosti
                                                               Bratislava 18. júna 2026
                                                                              Č: KNR-VHZ-4984/2026-4
                                     
                                               
Z á p i s n i c a

zo 69. schôdze Výboru NR SR pre hospodárske záležitosti, konanej dňa 18. júna 2026 v budove Národnej rady Slovenskej republiky, Námestie Alexandra Dubčeka 1, Bratislava, v rokovacej miestnosti výboru NR SR pre hospodárske záležitosti č. 147 na 1. poschodí
_______________________________________________________________________

Záznam zo 69. schôdze je dostupný na webovom sídle NR SR - MediaPORTAL NR SR - VÝBORY.

Link: https://tv.nrsr.sk/vyborydetail/12200?termNr=9
         https://tv.nrsr.sk/vybory

Prítomní: podľa prezenčnej listiny
Ospravedlnení: Július Jakab, Rastislav Krátky.

Účasť na rokovaní výboru podľa prezenčnej listiny: 9 z 12 poslancov, výbor bol uznášaniaschopný. 

Program:

1. Žiadosť vlády Slovenskej republiky o vyslovenie dôvery vláde Slovenskej republiky (tlač 1418)
2. Rôzne. 

Rokovanie výboru otvoril a viedol predseda výboru Róbert Puci o 9,30 hod. 

Žiadosť vlády Slovenskej republiky o vyslovenie dôvery vláde Slovenskej republiky odôvodnila podpredsedníčka vlády a ministerka hospodárstva SR Denisa Saková. Za neúčasť na schôdzi výboru sa ospravedlnil minister dopravy SR Jozef Ráž, zastúpil ho generálny tajomník služobného úradu Juraj Lovásik.
 
Spravodajcom výboru bol poslanec Ľubomír Vážny, ktorý predložil spravodajskú správu.

V rozprave vystúpili traja poslanci: 
Karol Galek – napriek trom kolám konsolidácie a prijatým opatreniam výška dlhu stále stúpa. Za vyhodené peniaze označil aj energopomoc. Kde sú opatrenia na podporu rastu ekonomiky, investícií, atď.? 
Ivan Štefunko - zhrnul tri dôvody, prečo nevysloviť vláde SR dôveru. Neschopnosť doručiť adresnú energopomoc, nekoncepčný výber dodávateľa nového jadrového zdroja (zaťaženie budúcich generácií), chýbajúce zahraničné investície a podpora malých a stredných podnikov, ktoré strácajú konkurencieschopnosť. 
Július Jakab - upresnil vyčíslenie dlhu súčasnej a predchádzajúcej vlády, vrátane dopadov konsolidácie na ľudí. Kľúčový je čistý dlh, nie hrubý. 


Hlasovanie o uznesení: Prítomných 10 poslancov, za hlasovali 6 poslanci, proti hlasovali 4 poslanci, hlasovali všetci 6/4/0).

K uvedenému bodu bolo prijaté uznesenie č. 281.

Predseda výboru Róbert Puci ukončil rokovanie výboru o 9,51 hod. 







Justín S e d l á k 							   Róbert P u c i 
Michal T r u b a n 						  	  predseda výboru
overovatelia výboru


















